El clam «Vull ser lliure» de Xesco Boix compleix 50 anys | Enderrock.cat
L'efemèride coincideix amb la sortida de Puigdemont de la presó alemanya
La cançó country que posa música a la marea dels llaços grocs
Enderrock.cat | 06/04/2018 a les 13:30h
Arxivat a: Enderrock, cançó, Vull ser lliure, Puigdemont, efemèrides, Xesco Boix
Xesco Boix | Arxiu Enderrock
Coses del destí, la sortida de Puigdemont de la presó de Neumünster comparteix celebració amb una cançó que li escau com anell al dit. Avui fa 50 anys que Xesco Boix va treure "Vull ser lliure", una cançó que es troba inclosa al disc Bella Ciao (Als 4 Vents, 1968). El tema és una adaptació al català d'"Oh Freedom", un clam a la llibertat que corejaven els esclaus negres després de la Guerra de Secessió dels Estats Units, i que va ser enregistrat per primera vegada per E.R. Nance Family amb Clarence Dooley l'any 1931.
Aquest cant espiritual ha estat popularitzat per artistes com Joan Baez que va tocar-lo per primera vegada davant una gran multitud a la Marxa sobre Washington de l'any 1963."Oh Freedom" sempre s'ha relacionat amb el Moviment pels Drets Civils que va tenir lloc als Estats Units durant la dècada dels seixanta.
En el cas de l'adaptació de Xesco Boix, el cantautor s'atrevia a clamar en plena dictadura franquista frases com "vull ser lliure", "vull justícia" o "no més porres". Proclames que de ben segur s'han pogut escoltar als carrers aquests convulsos mesos des de l'1 d'octubre. Tot i això, Puigdemont quedarà avui en llibertat sota fiança per un dictamen de la justícia alemanya, i la cançó de Boix posa melodia a la celebració.
"Vull ser lliure"
Prou segregació, prou segregació,
prou segregació, ara mateix, ara mateix.
14:42 Menut: «Quan som adults tendim a oblidar tot el que a la infància ens feia feliços»
10:27 Qui és en Kevin?
5 Vuit essències per a un festival
7 Formulari sorteig Festival Essències
10 Qui és en Kevin?